open-index/open-wikipedia-markdown huggingface dataset:
Լեա Վերմելին

**Լեա Վերմելին** (, ), դանիացի կին քաղաքական գործիչ։ Քաղաքական գիտությունների թեկնածու։ Դանիայի Սոցիալ-դեմոկրատական կուսակցության անդամ։ 2019 թվականի հունիսի 27-ից Ֆրեդերիկսենի աշխատասենյակում շրջակա միջավայրի հարցերով գործող նախարար՝ Մետե Ֆրեդերիկսենի ղեկավարմամբ։ 2015 թվականից դարձել է Ֆոլկետինգի (խորհրդարան) պատգամավոր։

## Կենսագրություն
Ծնվել է 1985 թվականի մայիսի 10-ին, Ռյոննե քաղաքում՝ Բալթիկ ծովի Բոնհոլմ կղզում։ Հայրը՝ Հանս Վերմելինը, տարրական դասարանների ուսուցիչ է (*Hans Wermelin*), իսկ մայրը՝ Բոդիլ Վերմելինը, բուժքույր է (*Bodil Wermelin*):

2001-2004 թվականներին սովորել է Բորնհոլմի գիմնազիայում։ 2005-2011 թվականներին սովորել է Կոպենհագենի համալսարանում։ Ստացել է քաղաքական գիտությունների թեկնածուի աստիճան։ 2009 թվականին Լունդի համալսարանում մեկ կիսամյակ քաղաքագիտություն է սովորել։

2004-2005-ական թվականներին  դասավանդել է Ֆրեդրիկսբերգ քաղաքի Սյոնդերմարկ դպրոցում։ 2004-2006 թվականներին աշխատել է Սոցիալ-դեմոկրատական կուսակցության երիտասարդ թևում։  2006-2008 թվականներին Դանիայի արտաքին գործերի նախարարությունում եղել է ֆոլկետինգի պատգամավոր Թոմաս Ադելսկովի օգնականը։ 2008 թվականին ստաժավորվել է Տանզանիայում՝ ժողովրդավարության զարգացման նախագծի շրջանակներում, 2008-2010 թվականներին՝ Դանիայի արտաքին գործերի նախարարությունում, 2010 թվականին՝ DR2 հեռուստաալիքում։ 2012-2015 թվականներին աշխատել է Սոցիալ-դեմոկրատական կուսակցությունում՝ որպես քաղաքագետ։

2003-2004 թվականներին եղել է Սոցիալ-դեմոկրատական կուսակցության երիտասարդ թևի խորհրդի անդամ, 2006-2010 թվականներին՝ նույն տեղում գործադիր կոմիտեի անդամ։

2015 թվականի հունիսի 18-ի խորհրդարանական ընտրությունների արդյունքներով Բորնհոլմի ընտրատարածքում ընտրվել է սոցիալ-դեմոկրատների կուսակցության պատգամավոր։ 2016-2019 թվականներին նա ղեկավարել է ֆոլկետինգի հարկային կոմիտեն, եղել է էներգետիկայի, մատակարարման, կլիմայի, շրջակա միջավայրի և պարենի հարցերով կոմիտեի փոխնագահ։

2019 թվականի հունիսի 27-ին ֆրեդերիկսենի աշխատասենյակում ստացել է շրջակա միջավայրի հարցերով նախարարի պաշտոնը։

Ամուսնացած է, ունի երկու երեխա։

## Ծանոթագրություններ

Կատեգորիա:Դանիայի կին քաղաքական գործիչներ
Կատեգորիա:Կոպենհագենի համալսարանի շրջանավարտներ
Կատեգորիա:Դանիայի քաղաքական գործիչներ
Կատեգորիա:Դանիացիներ
Կատեգորիա:21-րդ դարի քաղաքական գործիչներ
Կատեգորիա:21-րդ դարի կին քաղաքական գործիչներ
Կոտորած Մաանում

**Կոտորած Մաանում**, դրվագ Սիրիայում զինված հակամարտությունից, որը տեղի է ունեցել 2014 թվականի փետրվարի 9-ին. այդ ընթացքում արմատական իսլամիստական խմբավորումների գրոհայինները զանգվածային հաշվեհարդար են տեսել Մաան գյուղի խաղաղ բնակչության նկատմամբ, որը բնակեցված է առավելապես ալավիներով՝ նախագահ Բաշշար ալ-Ասադի հավատակիցներով։ Տարբեր տվյալներով իսլամիստների զոհ է դարձել 21-62 մարդ` հիմնականում կանայք և երեխաներ։

## Իրադարձությունների ընթացք
Մաանը ոչ մեծ գյուղ է, որը գտնվում է Համայի շրջակայքում։ Գյուղի բնակիչների մեծ մասը մուսուլման-ալավիներ են։ Մաանով անցնում է մայրուղի, որը Դամասկոսը կապում է Սիրիայի հյուսիսային նահանգների հետ։ 2014 թվականի փետրվարի 9-ին իսլամիստական «Իսլամական ճակատ» խմբավորման գրոհայինները զինված հարձակում են գործել գյուղի վրա։ Մարտի ընթացքում զոհվել են տեղի 25 ալավիական աշխարհազորայիններ, իսկ գրոհից հետո իսլամիստները հաշվեհարդար են տեսել բնակիչների նկատմամբ, որին զոհ են դարձել հիմնականում ծերեր, կանայք և երեխաներ։

Խաղաղ բնակչության նկատմամբ հաշվեհարդարի համար Սիրիայի իշխանությունները մեղադրել են «Իսլամական ճակատ» կազմակերպության զինյալներին, որոնք գործում են Սաուդյան Արաբիայի աջակցությամբ։ Սիրիայի պետական հեռուստատեսությունը հայտնել է, որ կոտորածների ընթացքում իսլամիստների զոհ է դարձել առնվազն 60 խաղաղ բնակիչ։ Սիրիական ընդդիմության աղբյուրները հայտնել են 20 զոհի մասին։

2014 թվականի փետրվարի 17-ին կառավարական զորքերը դուրս են մղել իսլամիստներին և վերականգնել վերահսկողությունը գյուղի նկատմամբ։

## Ծանոթագրություններ

Կատեգորիա:Զանգվածային սպանություն
Հետաքրքրասեր Ջորջը (գիրք)

**Հետաքրքրասեր Ջորջը**, մանկական գիրք՝ գրված և նկարազարդված Մարգարեթ Ռեյի և Հանս Աուգուսթո Ռեյի կողմից։ Գիրքը հրատարակել է Հուգտոն Միֆլինը 1941 թվականին։ Այն «Հետաքրքրաշարժ Ջորջը» շարքի առաջին գիրքն է և պատմում է որբ կապիկի և դեղին գլխարկով մարդու արկածների մասին։

## Սյուժե
Պատմությունը սկսում է Ջորջ անվամբ մի փոքրիկ որբ կապիկի մասնակցությամբ, իսկ գործողությունները տեղի են ունենում Աֆրիկայի ջունգլիներում։ Մի անանուն մարդ, որը կրում էր դեղին ծղոտե գլխարկ, իր երկդիտակի միջոցով հետևում է կապիկին և որոշում նրան իր հետ տանել տուն։ Նա իր գլխարկը գցում է գետնին և թաքնվում ծառի հետևում։ Հետաքրքրասեր Ջորջը ցած է իջնում ծառից՝ դիտարկելու այդ մեծ, դեղին գլխարկը։ Նա հագնում է այն, բայց գլխարկն այնքան մեծ է, որ նա չի կարողանում տեսնել։ Դեղին գլխարկով մարդն օգտվում է առիթից՝ կապիկին գցելով իր պայուսակի մեջ։ Մարդը կապիկին փոքրիկ նավակով հասցնում է զբոսանավ, այնուհետև հանում է պայուսակից և հայտնում Ջորջին, որ նրանք միասին գնում են մեծ քաղաքում գտնվող կենդանաբանական այգի և դա, անշուշտ, Ջորջին դուր կգա։ Նա Ջորջին է հանձնում նավի կառավարումը և զգուշացնում, որ հանկարծ փորձանք չբերի։ Տախտակամածին Ջորջը տեսնում է մի քանի ծովախորշեր, փորձում է նրանց հետ թռչել, բայց արդյունքում ընկնում է նավից և հայտնվում ջրի մեջ։ Բարեբախտաբար նավակազմը նկատում է, որ Ջորջը չկա, և նրան գտնում են Ատլանտյան օվկիանոսում։ Նրան փրկող օղակ են նետում և հետ բերում նավ։

Երբ նրանք ժամանում են Ամերիկա, Ջորջը հրաժեշտ է տալիս նավաստիներին և մարդու հետ գնում նրանց տուն, ճաշում, ծխում, այնուհետև գնում քնելու։ Հաջորդ օրը տեսնելով, որ մարդը զանգ է իրականացնում կենդանաբանական այգի՝ Ջորջը որոշում է ևս օգտվել հեռախոսից։ Նա անմտածված հավաքում է հրշեջ ծառայության հեռախոսահամարը, որը, անպատասխան մնալով, շտապում է քարտեզում գրանցվաց հասցեն։ Գտնելով Ջորջին և չհայտնաբերելով հրդեհ՝ հրշեջները բռնում են նրան և տանում բանտ։

Ջորջը հետո փորձում է պատուհանից դուրս թռնել, բայց հանդիպում է խոչընդոտների։ Հետո մի պահակ է ներս մտնում և փորձում թռնել  մահճակալի վրա՝ փորձելով օգնել Ջորջին՝ փախչել բանտից։ Պահակը այքան ծանր էր, որ մահճակալը կոտրվում է և նա հենվում է պատի վրա։ Այս փաստը մոլորեցնում է պահակին, և նա Ջորջի համար բավարար ժամանակ է ապահովում՝ դռնից դուրս գալու և փախչելու։ Ջորջը ճանապարհին հանդիպում է փուչիկ վաճառողի և փորձում է մի փուչիկ խլել, բայց այնպես է ստացվում, որ բոլոր փուչիկները վերցնում է և հայտնվում է օդում։ Ամեն ինչ վերևից այնքան փոքր էր երևում։ Ջորջին քշում էր զեփյուռը, իսկ երբ քամին դադարեց, նա հայտնվեց լուսարձակի վրա՝ խառնաշփոթ առաջացնելով երթևեկության մեջ։ Մարդը գտնում է նրան, գնում է բոլոր փուչիկները և վերջապես Ջորջին տանում է իր նոր տուն՝ կենդանաբանական այգի, որտեղ ամեն կենդանի ստանում է իր փուչիկը։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Գրական ստեղծագործություններ այբբենական կարգով
Կատեգորիա:Մանկական գրքեր
Մանդելա (հեռուստաֆիլմ)

**Մանդելա** (), ռեժիսոր Ֆիլիպ Սէվիլլայի բրիտանական դրամատիկական հեռուստաֆիլմը։ Գլխավոր դերերում են Դենի Գլովերը և Էլֆրի Վուդարդը։ Նկարահանումները տեղի են ունեցել Զիմբաբվեում։ 1987 թվականի սեպտեմբերի 20-ին HBO ալիքով եթեր հեռարձակված ֆիլմի սկզբնական տևողությունը 139 րոպե էր, բայց հետագայում կրճատվեց մինչև 135 րոպե։

## Սյուժե
Ֆիլմում ցուցադրված է Նելսոն Մանդելայի կյանքը՝ փայլուն երիտասարդ փաստաբանից մինչև քաղաքական ակտիվիստ, որը 1948 թվականից 1987 թվականը պայքարում էր ապարտհեյդի դեմ, հատկապես նրա բանտում անցկացրած ժամանակաշրջանը և նրա կնոջ՝ Վինիի, համառությունը սևամորթների և սպիտակամորթների միջև հաշտեցումը խթանելու գործում։

## Քննադատներ
Ըստ Դենի Գլովերի՝ Նելսոն Մանդելան իր ազատվելուց հետո՝ 1990 թվականին, հանդիպել է նրան Մասաչուսեթս նահանգի Բոստոն քաղաքում և նշել, որ գոհ է մնացել ֆիլմից։

## Մրցանակներ և անվանակարգեր
1988 թվականին Դենի Գլովերը իր դերի համար նոմինացվել է «Էմմի» մրցանակի։ 1989 թվականին Գլովերը ստացել է «CableACE Award» մրցանակը «Ֆիլմի կամ մինիսերիալի դերասան» անվանակարգով իսկ 1990 թվականին՝ «Դրամատիկական սերիալի, մինի սերիալի կամ հեռուստատեսային ֆիլմի նշանավոր դերասան» անվանակարգում ստացել է «NAACP Image Awards»:

## Ծանոթագրություններ

Կատեգորիա:1980-ականների անգլերեն ֆիլմեր
Կատեգորիա:1987 դրամա ֆիլմեր
Կատեգորիա:1987 ֆիլմեր
Կատեգորիա:Բրիտանական դրամա ֆիլմեր
Կատեգորիա:Ֆիլմեր այբբենական կարգով
Կատեգորիա:1980-ականների բրիտանական ֆիլմեր
Մարիա Դոյլ-Քենեդի

**Մարիա Ջոզեֆին Դոյլ-Քենեդի**, (, ) իռլանդացի երգչուհի, կոմպոզիտոր, հեղինակ-կատարող, երաժիշտ, դիրիժոր և  դասախոս։

## Կենսագրություն
Մարիա Ջոզեֆին Դոյլը ծնվել է 1964 թվականի սեպտեմբերի 25-ին Կլոնտարֆում (Դուբլին, Լենստեր վարչաշրջան, Իռլանդիա)։

Մարիան գերազանցությամբ ավարտել է Տրինիտի քոլեջը՝ ստանալով աստիճան քաղաքագիտության և բիզնեսի բնագավառում։

## Կարիերա
Մարիան իր կարիերան սկսել է որպես երգչուհի, կոմպոզիտոր, երգերի հեղինակ և երաժիշտ 1980-ականների կեսերին՝ դառնալով երաժշտական խմբի անդամ։

1991 թվականին Մարիան նորամուտ է կատարել կինոյում՝ խաղալով Նատալի Մյորֆիի դերը «Կոմիտմենտս խումբը» ֆիլմում։ 2010 թվականին Դոյլ Քենեդին խաղացել է Սոնի դերը «Դեկստեր» հեռուստասերիալում։ Ընդհանուր առմամբ, նա խաղացել է 35 ֆիլմերում և հեռուստասերիալներում։

Մարիան նաև դիրիժոր և դասախոս է։

Մարիան «Ջեմինի» (2008) և «Irish Film & Television Awards» (2008, 2009) մրցանակների դափնեկիր է։

## Անձնական կյանք
1988 թվականից Մարիան ամուսնացած է երաժիշտ Կիրան Քենեդիի հետ։ Ամուսիններն ունեն չորս որդի, որոնցից Լյուիսը, Ջեսսի Ջեյմսը, Դենիել Քենեդին և Սալվադորը Դոյլ Քենեդիի նախորդ հարաբերություններից են։ 2018 թվականի դրությամբ որդիների տարիքը տատանվում է 11-ից մինչև 33 տարեկան։

## Ընտրված ֆիլմագրություն

## Ստուդիական ալբոմներ
* 2012 Sing
* 2011 The Storms Are On The Ocean
* 2009 Have Yourself A Merry Little Christmas
* 2009 Band of Maria’s Live DVD
* 2008 Forty days
* 2007 Fuckability
* 2007 Mütter
* 2005 Skull Cover
* 2004 Sirens
* 2001 Charm
* 2001 Stars Above

## Ծանոթագրություններ

## Արտաքին հղումներ

Կատեգորիա:Իռլանդացի դերասաններ
Կատեգորիա:Իռլանդացի երաժիշտներ
Կատեգորիա:Իռլանդացի երգչուհիներ
Կատեգորիա:Իռլանդացի կինոդերասաններ
Կատեգորիա:Իռլանդացի կոմպոզիտորներ
№ 5, 1948

**«№ 5, 1948»**, Ջեքսոն Պոլլոքի կտավը, որն ավարտել է 1948 թվականին։ Աբստրակտ Էքսպրեսիոնիզմ ոճի ամենահայտնի կտավներից մեկը։

Պատրաստված է Պոլլոքին բնորոշ ցայտացրիվ տեխնիկայով։ 243,8 × 121,9 սմ չափի անբովանդակ կտավ, որը գրվել է մանրաթելի վրա (մանրաթել սալաքարի վրա)։ Օգտագործված են հատկապես մոխրագույն, շագանակագույն, սպիտակ և դեղին ներկեր։

## Ստեղծման պատմություն
Ամերիկյան աբստրակտ էքսպրեսիոնիզմի ամենավառ ներկայացուցիչը՝ Ջեքսոն Պոլլոքը, «№ 5» կտավը ստեղծելու համար օգտագործել է ներկերը լցնելու և ցայտեցնելու իր ստեղծած տեխնիկան։ Այս նկարը, ինչպես և նրա աշխատանքների մեծ մասը, չի ստացել իրեն հատուկ անուն։ 1949 թվականի հունվարին Փարսոնս Բեթթի պատկերասրահում կտավն առաջին անգամ ցուցադրվել է Պոլլոքի անձնական ցուցահանդեսին։ Ֆիլիպինական արվեստի գործարքառու Ալոնսո Ասորիոն այն գնել է 1500 դոլարով, ինչին արձագանքել է նրա բիզնես գործընկերը. «Դու գումար ես ծախսե՞լ *սրա* համար»։ Նկարը վնասվել էր բեռնափոխադրող ընկերության առաքման ընթացքում։ Պոլլոքն առաջարկել է շտկել վնասը, բայց արդյունքում նա ամբողջությամբ վերաշարադրել է նկարը՝ ասելով. «Նա այդ մասին չի իմանա։  Ոչ ոք չգիտի, թե ինչպես նայել իմ նկարներին, նա (Ասսորիո) նույնպես չգիտի»։ Երեք շաբաթ անց Պոլլոքի արհեստանոց այցելելուց հետո Ասորիոն հայտնաբերեց, որ նկարը զգալիորեն փոփոխված է, և զգաց, որ դրանով այն ձեռք է բերել նոր մետաֆիզիկական խորություն և իմաստասիրություն։ Ավելի ուշ Ասորիոն այն անվանեց «նկարչի համար երկրորդ հնարավորության հրաշալի օրինակ»։

Սկզբում նկարը մասնավոր հավաքածուի մեջ էր, այնուհետև ցուցադրվել էր Նյու Յորքի ժամանակակից արվեստի թանգարանում։ Հետո այն դարձավ Դևիդ Գեֆենի պրոդյուսերի սեփականությունը (DreamWorks կինոընկերության հիմնադիրներից մեկը)։  2006 թվականին Գեֆենը այն վաճառել է (համաձայն չհաստատված տեղեկությունների) 140 միլիոն դոլարով մեքսիկական կոլեկցիոներ Դևիդ Մարտինեսին։ «№ 5, 1948» կտավի այս վաճառքը աշխարհի ամենաթանկ նկարներից մեկն է․ այն իր արժեքով «շրջանցում» է Վիլլեմ դե Կունինգի Տիկին III և Գուստավ Կլիմտի Ադել Բլոխ-Բաուերի դիմանկար I կտավները։

## Ծանոթագրություններ

## Արտաքին հղումներ
* Աճուրդով վաճառված ամենաթանկարժեք արվեստի ստեղծագրծություն է ճանաչվել Ջեքսոն Պոլլոքի «№ 5, 1948» կտավը// ТАСС
* Ակնարկ ТАСС
* http://www.kommersant.ru/doc/719411
* http://art-assorty.ru/4359-dzhekson-pollok-kartiny.html
* http://art-assorty.ru/273-samye-dorogie-kartiny-mira.html
* http://ubiznes.ru/top/dorogaya-kartina-na-planete-2013-god.html
* http://www.infoniac.ru/news/26-samyh-dorogih-v-mire-veshei.html
* http://likeme365.com/rekordy/veshchi/item/16-samye-dorogie-kartiny-v-mire 
* http://www.kp.ru/daily/26338/3221645/
* http://finance.bigmir.net/budget/11751-TOP-10-samyh-dorogih-kartin-v-mire 

Կատեգորիա:1948 նկարներ
Կատեգորիա:20-րդ դարի նկարներ
Կատեգորիա:Աբստրակցիոնիզմ
Կատեգորիա:Մասնավոր հավաքածուներում գտնվող նկարներ
Կատեգորիա:Ջեքսոն Պոլլոքի նկարներ
Իգոր Իգորեվիչ Եժկով

**Իգոր Իգորեվիչ Եժկով** (), ռուս դիվանագետ, Պարագվայի Հանրապետությունում, Ռուսաստանի Դաշնության արտակարգ և լիազոր դեսպան (2008 թվական դեկտեմբերի 22  -  2011 թվական մայիսի 1)։

## Կենսագրություն
1975 թվականին ավարտել է ԽՍՀՄ ԱԳՆ Միջազգային հարաբերությունների Մոսկվայի պետական համալսարանը։ Տիրապետել է իսպաներեն, անգլերեն և ֆրանսերեն լեզուներին։

ԱԳՆ համակարգում է 1975 թվականից։ Աշխատել է կենտրոնական աշխատակազմի տարբեր պաշտոններում և ներկայացուցչություններում։ 2003-2008 թվականներին եղել է Ռուսաստանի ԱԳՆ լատինաամերիկյան դեպարտամենտի տնօրենի տեղակալ։

2008 թվականի դեկտեմբերի 22-ին, Իգոր Եժովը, Ռուսաստանի Դաշնության նախագահի թիվ 1804 հրամանագրով, նշանակվել է Պարագվայի Հանրապետությունում Ռուսաստանի Դաշնության արտակարգ և լիազոր դեսպան։ Եժովը դարձել է Պարագվայում ՌԴ առաջին դեսպանը, այնտեղ Ռուսաստանի Դաշնության դեսպանատան բացումից հետո (մինչ այդ՝ այդ երկրների միջև դիվանագիտական հարաբերությունների հաստատումից հետո 16 տարվա ընթացքում, Պարագվայում Ռուսաստանի Դաշնության դեսպանների պարտականությունները համատեղության կարգով կատարում էին Արգենտինայում գտնվող դեսպանները)։

2011 թվականի մայիսի 1-ին Իգոր Եժովը հանկարծամահ եղավ։ Նրա մահվան կապակցությամբ Պարագվայի կառավարությունը ցավակցություն է հայտնել։

Եժովի մահից հետո, նախքան նոր դեսպանի նշանակումը, Պարագվայում Ռուսաստանի դեսպանատան խորհրդական դեսպան է նշանակվել Սերգեյ Յուրեվիչ Ռեշիկովը։

## Դիվանագիտական աստիճան
2-րդ դասի արտակարգ և լիազոր դեսպան։

## Մրցանակներ
* Ռուսաստանի ԱԳՆ պատվավոր աշխատակից

## Ծանոթագրություններ

Կատեգորիա:Ռուս դիվանագետներ
Ռե Լյուիս

**Ռեյ Էնթոնի Լյուիս** (, ), ամերիկացի ֆուտբոլիստ, որը հանդես է եկել Ֆուտբոլի ազգային լիգայի «Բալթիմոր Ռեյվենս» թիմի կազմում՝ խաղալով լայնբեքերի դիրքում։ Մայամիի համալսարանի ֆուտբոլի թիմի նախկին անդամ է։ Ֆուտբոլի ազգային լիգայում իր 17 տարվա կարիերայի ողջ ընթացքում խաղացել է միևնույն՝ «Բալթիմոր Ռեյվենս» ակումբում։
thumb|alt=Ray-Lewis-2008-Steelers-regseason-game.jpg

## Անձնական կյանք
Լյուիսը քրիստոնյա է. այս մասին պատմել է 2006 թվականին, «Sports Illustrated» պարբերականին։ Ունի վեց երեխա՝ չորս տղա և երկու աղջիկ։ Նրա տղան՝ Ռեյ Լյուիս Երրորդը, ամերիկյան ֆուտբոլ է խաղացել Մայամիի համալսարանի կազմում։

Մայքլ Ֆելպսը Ռեյվենսի վաղեմի երկրպագուն է. նա Ռեյվենսի հետ խորհրդակցել է Ամառային օլիմպիական խաղերին մասնակցությունից առաջ։

2015 թվականին գրել է *I Feel Like Going On: Life, Game, and Glory* ինքնակենսագրական գիրքը։

NFL 2005-ի Madden խաղի շապիկի դեմքն է։

## Ծանոթագրություններ

Կատեգորիա:Ամերիկացի ամերիկյան ֆուտբոլիստներ
Կատեգորիա:Մայամիի համալսարանի շրջանավարտներ
Ֆրանսուա Դիվիզիա

**Ֆրանսուա Դիվիզիա** (, ), ֆրանսիացի տնտեսագետ, տնտեսագիտության պրոֆեսոր, մոնետարիստական տեսության և էկոնոմետրիկայի մասնագետ, 1935 թվականին էկոնոմետրիկական հասարակության նախագահ։

## Կենսագրություն
Ֆրանսուա Ժան Մարին ծնվել է 1889 թվականի հոկտեմբերի 21-ին ֆրանսիական Ալժիրի Տիզի Ուզու քաղաքում, ֆրանսիացի գաղութարարների՝ Մարիուս Ֆրանսուա Դիվիզիայի և Մարիա Ժոզեֆինա Բարտհետի ընտանիքում։ Նրա մոր պապը այդ քաղաքի ավագ բնակիչն էր։ 1909 թվականին գերազանցությամբ ավարտել է Ալժիրի վարժարանը։

1909 թվականին ընդունվել Է Փարիզի Պոլիտեխնիկական դպրոցին կից բարձրագույն դպրոց։ 1910 թվականին Փարիզի Պոլիտեխնիկական դպրոցն ավարտելուց հետո ընդունվել է Կամուրջների և ճանապարհների ազգային դպրոց, որտեղ գիտական ղեկավարը պրոֆեսոր Կլեման Կոլսոնն էր (1853-1939)։

1914 թվականի օգոստոսին Դիվիզիան ընդհատել է իր ուսումը՝ Առաջին համաշխարհային պատերազմի տարիներին զորակոչվելով ֆրանսիական բանակի շարքերը լեյտենանտի կոչումով, իսկ 1916 թվականին ստացել է կապիտանի կոչում, 1917 թվականին վիրավորվել է։ 1917 թվականի մարտի 8-ին զորացրվել է։

Դիվիզիան զորացրվելուց հետո վերադարձել և ավարտել է իր ուսումը Կամուրջների և ճանապարհների ազգային դպրոցում, Փարիզի իրավաբանական ֆակուլտետում ստացել է բակալավրի աստիճան։

1922-1928 թվականներին Ազգային նավիգացիայի վարչությունում եղել է ինժեներ։ 1930 թվականից աշխատել է Ֆրանսիայի Ազգային կրթության նախարարությունում։ Եղել է Փարիզի Պոլիտեխնիկական դպրոցի պրոֆեսոր, որտեղ նա դարձել է Կլիմենտ Կոլսոնի իրավահաջորդը, իսկ 1929-1959 թվականներին՝ Արվեստի և արհեստների ազգային կոնսերվատորիայում, 1932-1950 թվականներին՝ Կամուրջների և ճանապարհների ազգային դպրոցում տնտեսագիտության պրոֆեսոր։

Դիվիզիան 1931 թվականին եղել է անդամ, փոխնախագահ և 1935 թվականին՝ Էկոնոմետրիկ հասարակության երկրորդ նախագահ, 1939 թվականին՝ Փարիզի վիճակագրական ընկերության անդամ և նախագահ, 1933 թվականից՝ Միջազգային տնտեսական ընկերության անդամ, Ամերիկյան վիճակագրական ասոցիացիայի անդամ, Գիտության զարգացման աջակցման ամերիկյան ասոցիացիայի անդամ, 1951 թվականից՝ Դեի Լինչեի ազգային ակադեմիայի օտարերկրյա անդամ։

Ֆրանսուա Դիվիզիան մահացել է 1964 թվականի փետրվարի 6-ին Փարիզում։

### Ընտանիք
Ֆրանսուա դիվիզիան ամուսնացել է 1913 թվականի սեպտեմբերի 9-ին Մարգարիտա Ագարատի հետ, 1914 թվականի հունիսի 7-ին ունեցել են երկվորյակ՝ Դենիսը և Ֆրենսիսը։

## Մրցանակներ
Իր ձեռքբերումների համար պարգևատրվել է՝

1917 թվականի օգոստոսի 20-ին՝ Պատվո լեգեոնի շքանշանի կավալեր։

## Մատենագրություն
Ֆրանսուա Դիվիզիան հրատարակել է մի շարք աշխատանքներ՝
* Divisia F. L’indice monétaire et la théorie de la monnaie. Revue d'écon. polit., LX, No. 1, 1926 — pp.&nbsp;49–81,
* Divisia F. L'économie rationnelle, Paris: Gaston Doin et Cie, 1928
* Divisia F. L'Épargne et la Richesse Collective, 1928.
* Divisia F. Expositions d'Économique, 3 volumes, 1951—1965.
* Divisia F. Traitement Économétrique de la Monnaie, l’Intérêt, l’Emploie, 1962

## Ծանոթագրություններ

Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի տնտեսագետներ
Թայկո

**Թայկո** (), թմբուկների ընտանիք, որն օգտագործվում է Ճապոնիայում։ Թայիկո նշանակում է «*Մեծ թմբուկ*»։

## Պատմություն
Ամենայն հավանականությամբ, այդ հարվածային գործիքները բերվել են Չինաստանից կամ Կորեայից 3-րդ և 9-րդ դարերի միջև, իսկ 9-րդ դարից հետո դրանք պատրաստվել են տեղի արհեստավորների կողմից։ Դրանք օգտագործվել են սինիտոիզմում, երբ երկրպագել են քամու աստված Սուսանոյին։ Դրանք այսօր էլ օգտագործվում են ինչպես ժողովրդական, այնպես էլ դասական երաժշտության մեջ։

Ճապոնիայի հարվածային գործիքները հավաքականորեն կոչվում են թայիկո, դիզայնով դրանք բաժանվում են երկու մեծ խմբերի՝  բյո դայկո, որի թաղանթը ամրացված է մեխերով` առանց ճշգրտման հնարավորության և սիմէ դայկո, որը կարելի է ճշգրտել լարերով կամ պտուտակներով։ Թմբուկի մարմինը պատրաստված է ամուր փայտի ամբողջական կտորից։

Բիո-դայկոյին վերաբերում են` օ-դայկոն և կո-դայկոն։  Նիհոնգոն և Նիհոնգոն։ Լարերի օգնությամբ լարվում են դա-դայկոն, նի-դայկոն, կակկոն, ուտա-դայկոն և ցուձումին։

Թմբուկահարների երաժշտական համույթները, որոնք Ճապոնիայի ազգային խորհրդանիշն են, հայտնի են նույն անվան տակ։ Նրանք հատկապես հայտնի էին 1970-ական թվականներին, երբ թմբուկային խմբերը սկսեցին ելույթ ունենալ Ճապոնիայի սահմաններից դուրս։ Նրանք արտահայտել են սամուրայների ոգին` կարգապահություն, բարձր ֆիզիկական և բարոյական մարզում, խմբային համակարգում և կատարելագործում։

Ի տարբերություն արևմտյան պրակտիկայի, տայկոյի կատարման տեսողական մասը նույնքան կարևոր է, որքան ձայնային ազդեցությունը։ Կատայի շարժումները կազմում են տայկո նվագելու անբաժանելի մասը և հիմնված են պալատական ներկայացումների սովորույթների վրա։ Կատան կապում է թմբուկին և թմբկահարին, մերձավորություն է ստեղծում կատարողի և գործիքի միջև։

## Ծանոթագրություններ

## Գրականություն
* 
* 
* 
* 

## Արտաքին հղումներ
* The Nippon Taiko Foundation, part of the Agency for Cultural Affairs

Կատեգորիա:Հարվածային երաժշտական գործիքներ
Կատեգորիա:Ճապոնիայի երաժշտություն
Արիստիդ Պանայոտիդի

**Արիստիդ Գեորգիևիչ Պանայոտիդի** (, ), սովետական և ռուսական ֆուտբոլիստ, խաղացել է դարպասապահի դիրքում։ Խաղացել է Ռուսաստանի, Հունաստանի և Հայաստանի բարձրագույն դիվիզիոններում։

## Կենսագրություն
Մոսկվայի «Դինամոյի» ֆուտբոլային դպրոցի սան է։ Մեծահասակների մակարդակով սկսել է հանդես գալ 18 տարեկանում Սմոլենսկի «Իսկրիի» կազմում, որտեղ անցել է զինվորական ծառայություն։ ԽՍՀՄ առաջնության վերջին մրցաշրջանում հանդես է եկել Տվերի «Վոլգայում»։

1992 թվականին տեղափոխվել է Տյումենի «Դինամո Գազովիկ»։ 1992 թվականի մարտի 29-ին Կամիշինի «Տեքստիլշչիկի» դեմ խաղում նորամուտը նշեց Բարձրագույն խմբում։ 1992 թվականի մարտ-մայիս ամիսներին մասնակցել է բարձրագույն խմբի 7 խաղի, բոլոր այդ հանդիպումներում նրա թիմը պարտվել է, սակայն մեծամասնությունը՝ նվազագույն հաշվով։ 1992 թվականի ամռանը լքել է ակումբը և հաջորդ երեք մրցաշրջանները Ռյազանի թիմերում հանդես եկել առաջին և երկրորդ լիգայում, իսկ 1996 թվականի գարնանը մեկ գավաթային հանդիպում անցկացրել Սմոլենսկի «Կրիստալում»։

1996 թվականին միացել է Մոսկվայի «Սպարտակին», եղել է թիմի երրորդ դարպասապահը Ալեքսանդր Ֆիլիմոնովից և Ռուսլան Նիգմատուլինից հետո և չի մասնակցել ոչ մի պաշտոնական հանդիպման։ «Ալանիայի» դեմ 1996 թվականի ոսկե խաղում եղել է պահեստային դարպասապահ։

Կարիերայի վերջում հանդես է եկել Մերձմոսկովյան սիրողական ակումբներում, իսկ 2002 թվականին մեկ հանդիպում է անցկացրել Հայաստանի առաջնությունում «Միկայի» կազմում։ Մարզական կարիերան ավարտել է 31 տարեկանում։

Կարիերան ավարտելուց հետո աշխատել է Մոսկվայի «Դինամոյում» որպես տեխնիկական տնօրեն։

## Անձնական կյանք
Որդին՝ Գեորգին (ծնվ.՝ 1995) նույնպես զբաղվել է ֆուտբոլով, հանդես է եկել հարձակվողի դիրքում «Դինամոյի» պատանեկան թիմում և Ռուսաստանի պատանեկան հավաքականում, բայց մեծահասակների մակարդակում չի խաղացել։

## Ծանոթագրություններ

## Արտաքին հղումներ
* 

Կատեգորիա:Խորհրդային ֆուտբոլիստներ
Կատեգորիա:Միկայի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսներ հունական սերմամբ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Տյումենի ֆուտբոլիստներ
Մարկ Մերոն

**Մարկ Դեվիդ Մերոն**, (, ) ամերիկացի կատակերգու, փոդքասթեր և դերասան։

## Կենսագրություն
1990-ականներին և 2000-ականներին Մերոնը հաճախակի հյուր էր «Ուշ շոու»-ում Դեվիդ Լետերմանի հետ և հայտնվել է ավելի քան 40 անգամ (ավելի շատ, քան ցանկացած այլ կոմիկ) «Ուշ գիշեր» հաղորդմանը՝ Կոնան Օ'Բրայենի հետ։ 1993-1994-ական թվականներին եղել է Comedy Central-ի «Short Attention Span Theater» ծրագրի վարողը՝ փոխարինելով Ջոն Ստյուարտին։ Եղել է նաև մշտական հյուր «Tough Crowd» ծրագրում Քոլին Քուինի հետ և 2002 թվականին «VH1» ալիքով վարել է բրիտանական «Հարվածել պանկ-ռոք» խաղային շոուի ամերիկյան տարբերակը, որը եթերում է եղել կարճ ժամանակ։ 2004 - 2009 թվականներին վարել է հեղինակային շոու Air America ձախակողմյան ռադիոկայանում և եղել է «*Morning Sedition*» և «*Breakroom Live*» հաղորդումների համահիմնադիր։

2009 թվականի սսեպտեմբերին, «*Breakroom Live*»-ի փակումից անմիջապես հետո,  Մերոնը շաբաթական երկու անգամ սկսել է ձայնագրել «WTF Մարկ Մարոնի հետ» փոդքասթը, որում Հայլենդ պարկում (Լոս Անջելես, Կալիֆոռնիա) իր ավտոտնակում հարցազրույց է վերցրել կատակերգուներից, հեղինակներից, երաժիշտներից և այլ հայտնիներից։ Առավել հիշարժան թողարկումներ՝ 2010 թվականի թողարկումը Լուի Սի Քեյի հետ «Slate» ամսագիրը անվանել է բոլոր ժամանակների լավագույն փոդքասթը, կոմիկ Թոդ Գլասի հետ հարցազրույցը 2012 թվականին, որում Գլասը կատարել է քամինգ աութը, և 2015 թվականին նախագահ Բարաք Օբամայի հետ հարցազրույցը։

2013-2016-ական թվականներին նկարահանվել է IFC կաբելային հեռուստաալիքում «Մերոն» հեղինակային հեռուստասերիալում, որում նաև գործադիր պրոդյուսեր և սցենարիստ էր։ 2017-2020 թվականներին նկարահանվել է Netflix-ի  «Փայլ» կատակերգական սերիալում։ 2019 թվականին հայտնվել է «Ջոկեր» ֆիլմում՝ էպիզոդիկ դերում։

Երկու անգամ ամուսնացած է եղել, երեխաներ չունի։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիծաբաններ
Կատեգորիա:Ամերիկացի կատակերգուներ
Կատեգորիա:Ամերիկացի կոմիկներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կուսարիգամա

thumb|Զենքեր Իվակունի ամրոցից
**Կուսարիգամա** (), ճապոնական սառը զենք, որը ի հայտ է եկել Մուրոմատիի ժամանակաշրջանում։

## Կառուցվածք
Կուսարագիմա բաղկացած է կամա մանգաղից (), որին շղթայի միջոով ամրացված է հարվածային բեռ (, կուսարի) (ֆունդո)։ Ձեռքի մանգաղի երկարությունը կարող է հասնել 60 սանտիմետրի, իսկ մանգաղի երկաթի շեղբինը' մինչեւ 20 սանտիմտրի։ Մանգաղի երկաթե շեղբը սրված է ներսից, վերջանում է սուր ծայրով և ուղղահայաց է դրա բռնակին։ Շղթան կցվում է բռնակի մյուս ծայրին կամ մանգաղի գլխին։ Դրա երկարությունը կազմում է 2,5 մ կամ ավելի պակաս։

## Կիրառություն
Այդ զենքով աշխատելու տեխնիկան թույլ էր տալիս հակառակորդին հարված հասցնել հիրկայի օգնությամբ կամ շղթայով շփոթեցնելով հակառաորդին, նրա վրա հարձակվել մանգաղով։

Բացի այդ, հակառակորդի վրա կարելի է նետել հենց մանգաղը, որից հետո վերադարձնել այն շղթայի միջոցով։ Այսպիսով, կուսարիգաման օգտագործվել է ամրոցների պաշտպանության ժամանակ։

## Պատկերասրահ

Պատկեր:Japanese kusarigama 1a.jpg
Պատկեր:Antique Japanese kusarigama.jpg
Պատկեր:Japanese kusarigama 1b.jpg
Պատկեր:Kusarigama 1e.jpg


## Տես նաև
*Սասումատա
*Կանաբո
*Մարտական հովհար

## Ծանոթագրություններ

Կատեգորիա:Ճապոնական զենքեր
Կատեգորիա:Ճապոներեն բառեր և արտահայտություններ
Կատեգորիա:Շեղբավոր զենք
Կատեգորիա:Սառը զենքեր այբբենական կարգով
Միխայիլ Տիմոշկին

**Միխայիլ Տիմոշկին** (, ), խորհրդային և ռուս դիվանագետ։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետել է ֆրանսերենին և անգլերենին։

1972 թվականից զբաղվել է դիվանագիտական գործունեությամբ։

* 1976-1979 թվականներ՝ Լիբերիայում ԽՍՀՄ դեսպանատան ատաշե,
* 1983-1987 թվականներ՝ Սեյշելյան կղզիներում ԽՍՀՄ դեսպանատան առաջին, երկրորդ քարտուղար,
* 1993-1999 թվականներ՝ հյուպատոսական ծառայության դեպարտամենտի տնօրենի առաջին տեղակալ,
* 1999-2000 թվականներ՝ արտաքին գործերի նախարարության պետական արարողակարգի դեպարտամենտի տնօրենի պաշտոնակատար,
* 2000-2006 թվականներ՝ Ռուսաստանի Դաշնության արտաքին գործերի նախարարության Պետական արարողակարգի դեպարտամենտի տնօրեն,
* 2006-2011 թվականներ՝ Իռլանդիայում Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1993 թվականի հունվարի 27)
* 1-ին դասի արտակարգ և լիազոր դեսպանորդ (2002 թվականի հունվարի 15)
* Արտակարգ և լիազոր դեսպան (2008 թվականի հունվարի 26)

## Ծանոթագրություններ

## Արտաքին հղումներ
*О кончине Тимошкина М.Е.

 
շ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ալբերտ Օպետի

**Ալբերտ Օպետի** (, ), ֆրանսիացի տնտեսագետ, Ֆրանսիայի վիճակագրական ընկերության նախագահ, 1920-1926 թվականներին Ֆրանսիայի բանկի գլխավոր քարտուղար։

## Կենսագրություն
Ալբերտ Օպետին ծնվել է 1876 թվականի ապրիլի 28-ին Ֆրանսիայի Շեր դեպարտամենտի Սանսերե քաղաքում։

1901 թվականին Փարիզի իրավունքի ֆակուլտետում արժանացել է դոկտորական աստիճանի։

Դասախոսական գործունեությունը սկսել է 1901-1903 թվականներին որպես Փարիզի իրավունքի ֆակուլտետուի դասախոս։ 1910-1914 թվականներին պատմություն է դասավանդել Փարիզի անվճար բարձրագույն գործնական դասընթացներում։

1902-1906 թվականներին եղել է քարտուղարի օգնական, իսկ 1906-1914 թվականներին՝ քարտուղարության ընդհանուր և տնտեսական հարցերով ղեկավար, 1914-1919 թվականներին՝ գլխավոր քարտուղարի օգնական, 1919-1920 թվականներին՝ գլխավոր վերահսկիչ, իսկ 1920-1926 թվականներին՝ Ֆրանսիայի բանկի գլխավոր քարտուղար։ 1906 թվականին եղել է Մարոկկո պետության բանկի ստեղծման միջազգային կոնֆերանսի քարտուղար։

### Առաջին համաշխարհային պատերազմ
Առաջին համաշխարհային պատերազմի տարիներին մոբիլիզացվել և 1914-1918 թվականներին գեներալ Ժոֆրի գլխավոր շտաբին կից լեյտենանտ է եղել, 1915 թվականին դարձել է 56-րդ հրաձգային դիվիզիային կից կապիտան, իսկ 1918 թվականին՝ պահեստազորի գումարտակի հրամանատար։

1922-1937 թվականներին պատերազմից հետո քաղաքագիտության անվճար դպրոցում եղել է քաղաքագիտության պրոֆեսոր, իսկ 1931 թվականին՝ Փարիզի գաղութատիրական ցուցահանդեսի ֆինանսական տնօրեն։

1936-1943 թվականներին եղել է բարոյական և քաղաքական գիտությունների ակադեմիայի անդամ, Էկոնոմետրիկ հասարակության խորհրդի անդամ, Միջազգային վիճակագրական ինստիտուտի անդամ, Հաշվապահական հաշվառման ընկերության պատվավոր նախագահ, Վիճակագրության ֆրանսիական ընկերության նախագահ,տնտեսագետների հանդեսի համատնօրեն և *Revue d'economie politique-* ի գործադիր կոմիտեի անդամ։

Ալբերտ Օպետին մահացել է 1943 թվականի փետրվարի 11-ին Փարիզում։

### Ընտանիք
Ալբերտ Օպետին ամուսնացել է 1905 թվականին Մադլեն Հարմանի հետ, իսկ 1911 թվականի մարտի 19-ին ծնվել է նրանց որդին՝ Անդրե Օպետին (1911-1975, Փարիզ)։

## Պարգևներ
Իր ձեռքբերումների համար պարգևատրվել է՝

* Ռազմական խաչ (1914-1918) (Ֆրանսիա),
* Պատվո լեգեոնի շքանշանի հրամանատար։

## Մատենագրություն
Ալբերտ Օպետին հրատարակել է մի շարք աշխատանքներ՝
* Aupetit A. Essai sur la Théorie générale de la monnaie : économie rationnelle, 1901
* Aupetit A. L’oeuvre économique de Cournot// Revue de métaphysique et de morale, 1905. 6. Année 13. Suppl. — p.&nbsp;377-393
* Aupetit A. Le marché financier de Paris, 1912
* Aupetit A. Le mécanisme général des phénomènes économiques, 1921—1937.

## Ծանոթագրություններ

Կատեգորիա:Պատվո լեգեոնի շքանշանի կոմանդորներ
Կատեգորիա:Ֆրանսիացի գիտնականներ
Կատեգորիա:Ֆրանսիացի տնտեսագետներ
We (Winner-ի ալբոմ)

***We*** (), հարավկորեական բոյ բենդ Winner-ի երկրորդ (ընդհանուր առմամբ երրորդ) մինի ալբոմը, որը թողարկվել է 2019 թվականի մայիսի 15-ին YG Entertainment լեյբլով։ Դա *Exit : E*-ի թողարկման պահից նրանց առաջին ռելիզն է (201) թվականի փետրվար)։  Գլխավոր սինգլը «Ah Yeah (아예)»-ն է։

## Պրոմոուշեն
YG Entertainment-ը մայիսի 1-ին սկսել է ալբոմն առաջ մղել խորհրդավոր պաստառով, որը ցույց է տալիս նրանց վերադարձը։ Մայիսի 3-ին հրապարակվել է վերադարձի ամսաթիվը, այնուհետև ալբոմի անվանումը` մայիսի 7-ին և առաջատար սինգլը` մայիսի 9-ին։ *Naver Vlive*-ի թողարկումից մեկ ժամ առաջ ուղիղ եթերով հեռարձակվել է հետադարձ հաշվարկ։ Մայիսի 18-ին խումբը հանդես է եկել * Show! Music Core* երաժշտական շոուում, հետո հաջորդ օրը *Inkigayo*-ում։

## Կոմերցիոն հաջողություն
Թողարկումից հետո առաջատար «Ah Yeah» սինգլը Հարավային Կորեայի բոլոր չարթերում զբաղեցրել է առաջին տեղը, այդ թվում Melon, Genie և Mnet: Ալբոմը դեբյուտել է ալբոմների Gaon չարթի առաջին հորիզոնականում, վաճառելով 119 000 պատճե թողարկման առաջին երկու շաբաթվա ընթացքում։ Չինական երաժշտական հարթակներում, ներառյալ QQ Music-ը և KugouНа-ն, վաճառվել է ալբոմի ավելի քան 120 000 պատճե թողարկման առաջին շաբաթվա ընթացքում։ Գլխավոր սինգլը ստացել է իր ստացել է իր առաջին հաղթանակը M Countdown երաժշտական շոուում` 2019 թվականի մայիսի 23-ին։

## Թրեք-լիստ

## Չարթեր

## Ծանոթագրություններ

Կատեգորիա:2019 մինիալբոմներ
Կատեգորիա:Կորեերեն մինիալբոմներ
Հայ-եգիպտական հարաբերություններ

**Հայ-եգիպտական հարաբերություններ**, Հայաստանի և Եգիպտոսի Արաբական Հանրապետության միջև երկկողմ դիվանագիտական հարաբերություններ։ Եգիպտոսը եղել է արաբական աշխարհի առաջին երկրներից մեկը, որը 1991 թվականին ճանաչել է Հայաստանի անկախությունը։

## Պատմություն
[մինի|Հայաստանի դեսպանատունը [Կահիրեում]]
Հայաստանի՝ ԽՍՀՄ-ից անկախացում ձեռք բերելուց հետո Եգիպտոսը Հայաստանի անկախությունը ճանաչած առաջին երկրներից մեկն էր, 1992 թվականին ստորագրվել է երկկողմ դիվանագիտական հարաբերությունների հաստատման մասին պայմանագիրը։ Երևանում Եգիպտոսի դեսպանատունը բացվել է 1993 թվականի մայիսին, իսկ Կահիրեում Հայաստանի դեսպանությունը բացվել է 1992 թվականի մարտին։

Երկու երկրների միջև քաղաքական հարաբերություններում ամենանշանակալի պահն այն է, որ հայերը գնահատում են Եգիպտոսի չեզոք դիրքորոշումը Լեռնային Ղարաբաղի հակամարտության վերաբերյալ, ինչպես նաև այն, որ Եգիպտոսն ընդունում է Հայոց ցեղասպանության ժամանակ իրենց դեմ տեղի ունեցած սպանություններից փախչող հայերին և նրանց ինտեգրումը եգիպտական հասարակությանը։

Վերջին 20 տարիների ընթացքում Հայաստանին և Եգիպտոսին հաջողվել է լավ քաղաքական, տնտեսական, մշակութային, կրթական և գիտական համագործակցություն հաստատել։ Եգիպտոսը եղել է արաբական աշխարհի առաջին երկրներից մեկը, որը 1991 թվականին ճանաչել է Հայաստանի անկախությունը։ Հայաստանը և Եգիպտոսը ստորագրել են ավելի քան 40 երկկողմ իրավական փաստաթուղթ, երկու պետությունների կողմից տասնյակ բարձրաստիճան պաշտոնական պատվիրակություններ կատարել են փոխադարձ այցելություններ, տեղի են ունեցել մշակութային և հասարակական կարևոր միջոցառումներ, համատեղ ջանքերով մշակվել են տնտեսական համագործակցության նախագծեր։

## Հայոց ցեղասպանության ճանաչում
Համաձայն ամերիկահայկական «*Asbarez*» թերթի՝ 2013 թվականի վերջին՝ թուրք-եգիպտական աճող լարվածության ֆոնին, որը հաջորդել է Եգիպտոսի նախագահ Մուհամմեդ Մուրսիի պաշտոնանկությանը նույն տարվա հուլիսի սկզբին, բազմաթիվ եգիպտական խմբագրական հոդվածներ են գրվել, որոնք դատապարտում են Թուրքիայի կառավարության կողմից Հայոց ցեղասպանության ժխտումը։ Այս թեման քննարկվել է եգիպտական հայտնի «Ալ Սուրա Ալ Կամիլա» հեռուստատեսային թոք-շոուում, որի հեղինակն էր Լիլիան Դաուդը։

Եգիպտոսի խորհրդարանի անկախ անդամ Մուստաֆա Բաքրին Հայոց ցեղասպանությունը ճանաչելու կոչով բանաձև է ներկայացրել։ «Ո՞վ սպանեց հայերին» արաբալեզու վավերագրական ֆիլմը թողարկվել է Եգիպտոսում և ցուցադրվել Հելիոպոլիսի գրադարանում։

2019 թվականին Մյունխենի անվտանգության համաժողովում իր ելույթում Եգիպտոսի նախագահ Աբդել Ֆաթթահ Ալ-Սիսին անուղղակիորեն ճանաչել է Հայոց ցեղասպանությունը՝ նշելով, որ հարյուր տարի առաջ՝ «ցեղասպանությունից հետո», Եգիպտոսն ընդունել է հայ փախստականներին։ Մեկնաբանությունները ողջունվել են Եգիպտոսի հայ համայնքի կողմից։

## Ծանոթագրություններ

## Արտաքին հղումներ
* Հայաստանի դեսպանատունը Կահիրեում 

Կատեգորիա:Հայ-եգիպտական հարաբերություններ
Բարուխ Բլամբերգ

**Բարուխ Սամուել Բլամբերգ** (, ), ամերիկացի բժիշկ և գիտնական, 1976 թվականին Կարլտոն Հայդուզեկի հետ ֆիզիոլոգիայի և բժշկության գծով Նոբելյան մրցանակի դափնեկիր՝ հեպատիտ B վիրուսի հայտնաբերման և հեպատիտ Բ-ի բուժման ոլորտում հետազոտության համար։ 2005 թվականից Ամերիկյան փիլիսոփայական միավորման նախագահ։

ԱՄՆ գիտությունների ազգային ակադեմիայի անդամ է (1975)։

## Կենսագրություն
Ծնվել է Բրուքլինում, Ռուսաստանից գաղթած հրեա փաստաբան Մեեր Բլումբերգի և Իդա Սիմոնովայի ընտանիքում։ Ուսումն սկսել է Ֆլեթբուշի ուղղափառ եշիվում, սովորել է կարդալ և գրել հին եբրայերենով, ուսումնասիրել հրեաական կրոնական տեքստերը։ Այդ դպրոցում միաժամանակ սովորել է մեկ այլ Նոբելյան մրցանակակիր Էրիկ Կանդելը։

1940-ական թվականների սկզբին ուսումը շարունակել է Ֆար Ռոքուեյ դպրոցում, որն ավարտել են այնպիսի հայտնի գիտնականներ, ինչպիսիք են Բերտոն Ռիխտերը և Ռիչարդ Ֆեյնմանը։

Դպրոցից հետո ԱՄՆ նավատորմում եղել Երկրորդ համաշխարհային պատերազմի մասնակից։

1945 թվականին գերազանց ավարտել է Շենենկթադի (Նյու Յորք) Յունիոն քոլեջը։

Կոլումբիայի համալսարան ընդունվելուց հետո նա սովորել է Կոլումբիայի բժշկա-վիրաբուժական քոլեջում (*Columbia's College of Physicians and Surgeons*) և 1951 թվականին ստացել բժշկության դոկտորի աստիճան։

Հետագա չորս տարիների ընթացքում նա զբաղվել է ինտերնատուրայում և հետագայում վերապատրաստվել *Columbia Presbyterian Medical Center*-ում։ Այնուհետև նա շարունակել է ուսումը՝ զբաղվելով Օքսֆորդի Բալլիոլ քոլեջի կենսաքիմիայով, որտեղ 1957 թվականին ստացել է կենսաքիմիայի գծով փիլիսոփայության դոկտորի աստիճան։

Սկսած 1950-ական թվականներից Բլումբերգը շրջել է աշխարհի շատ երկրներում՝ հավաքելով մարդու արյան նմուշներ նրանց արյան մեջ փոփոխության տարբերությունների հարցն ուսումնասիրելու նպատակով՝ կենտրոնանալով այն բանի վրա, թե ինչու են որոշ մարդիկ հիվանդանում որոշակի պայմաններում, իսկ մյուսները՝ ոչ։ 1964 թվականին դեղնախտի ուսումնասիրության ժամանակ նա ավստրալիացի աբորիգենի արյան մեջ հայտնաբերել է հեպատիտ Բ-ի մակերեսային անտիգեն։

1977 թվականից եղել է Փենսիլվանիայի համալսարանի պրոֆեսոր։ 1989-1994 թվականներին եղել է Օքսֆորդի Բալլիոլ քոլեջի գիտնական։ 1994 թվականին եղել է Ամերիկյան արվեստի և գիտությունների ակադեմիայի անդամ։

1999-2002 թվականներին եղել է «NASA Astrobiology Institute»-ի տնօրենը։ Նա մինչև 2004 թվականը աշխատել է ՆԱՍԱ-ի տարբեր պաշտոններում։ 1986 թվականից եղել է Ամերիկյան փիլիսոփայական ընկերության անդամն, իսկ 2005 թվականից՝ նախագահը։

## Հետաքրքիր փաստեր
Առողջապահության համաշխարհային կազմակերպության (ԱՀԿ) կողմից Բարուխ Բլամբերգի ծննդյան օրը՝ հուլիսի 28-ը, հաստատվել է որպես հեպատիտի դեմ պայքարի միջազգային օր (World Hepatitis Day)։

## Ծանոթագրություններ

## Արտաքին հղումներ
* Информация с сайта Нобелевского комитета 
* Бламберг (Blumberg), Барух на сайте n-t.ru 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի կենսաքիմիկոսներ
Կատեգորիա:Ամերիկացի մանրէաբաններ
Կատեգորիա:Ամերիկացի մարդաբաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:Բժշկական գիտությունների դոկտորներ
Կատեգորիա:Օքսֆորդի համալսարանի ակադեմիկոսներ
Կատեգորիա:Օքսֆորդի համալսարանի շրջանավարտներ
Բրայան Թայրի Հենրի

**Բրայան Թայրի Հենրի** (; ), ամերիկացի դերասան։ «Էմմի» և «Թոնի» մրցանակների դափնեկիր։

## Կյանքը և կարիերան
Հենրին ծնվել է Հյուսիսային Կարոլինայի Ֆեյետվիլլե քաղաքում և մեծացել է Կոլումբիա նահանգի Վաշինգտոն քաղաքում։ Նրա հայրը զինվորական էր, իսկ մայրը աշխատել է որպես ուսուցչուհի։ Նրա մայրը՝ Ուիլոու Դայան Կիրսը, մահացել է 2016 թվականին, նրա հիշատակին է նվիրվել «Ատլանտա» սերիալի «Woods» էպիզոդը։

Հենրին հաճախել է Մորհաուս քոլեջ, որտեղ ուսումնասիրել է բիզնես և ստացել է  բակալավրի աստիճան։ Ավելի ուշ նա հետաքրքրվել է դերասանությամբ և ընդունվել է Յեյլի դրամայի դպրոց, որտեղ ստացել է մագիստրոսի աստիճան։

## Ֆիլմագրություն
### Կինո

### Հեռուստատեսություն

## Թատրոն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Վան-ասորեստանյան պատերազմ

**Վան-ասորեստանյան պատերազմ**, հակամարտություն, որը տեղի էր ունենում Վանի թագավորության և Ասորեստանի միջև։ Պատերազմը սկսվել է մ.թ.ա. 714 թվականին, երբ Ասորեստանի Սարգոն II թագավորը ներխուժել է Վանի թագավորություն։ Սարգոնը բազմաթիվ հարձակողական գործողություններ էր իրականացնում Վանի թագավորության տարածքի խորքում՝ պատերազմում տանելով բազմաթիվ հաջողություններ, սակայն չարողանալով գրավել մայրաքաղաք Վանը։ Սակայն նրա մահից հետո Վանի թագավորներ Արգիշտի II-ը և Ռուսա II-ը բազմաթիվ հաջող հակագրոհներ են ձեռնարկել ընդդեմ Ասորեստանի՝ վերադարձնելով կորցրած տարածքները և գրավելով Ասորեստանի մի մասը։ Այնուամենայնիվ, նրանց ժառանգները մի քանի խոշոր պարտություններ են կրել, ինչի արդյունքում Վանի թագավորությունը սկսել է թուլանալ։

## Նախապատմություն

Վանի թագավորությունը  մ.թ. ա. 9-րդ դարի կեսերին՝ երկաթի դարում, սկսել է վերելք ապրել։ Հարյուրամյակի ընթացքում վանի թագավորությունը նվաճել է այն ամենի մեծ մասը, ինչը հետագայում հայտնի է դարձել որպես Հայկական լեռնաշխարհ։ Սակայն Ասորեստանի Թիգլաթպալասար III թագավորը, Վանի թագավորության հզորացման մեջ տեսնելով իր թագավորության անվտանգության համար աճող սպառնալիք, որոշում է առճակատման գնալ։ Ասորական ղեկավարությունը կարծում էր, որ նրանք երիտասարդ պետության հետ առճակատմամբ ուղղակի պետք է վերջ դնեն այդ սպառնալիքին։

## Սկզբնական փուլ

Մ.թ.ա. 714 թվականին Սարգոն II թագավորը հարձակվել է Վանի թագավորության վրա։ Նրա առաջին հաղթանակները, հատկապես Ուրմիա լճի մոտ տեղի ունեցած ճակատամարտը և Արդինի-Մուսասիր ուրատական գլխավոր տաճարի թալանումը, հազիվ թե հանգեցրին Վանի արքա Ռուսա I թագավորի լիակատար պարտության։

## Ուրարտական հակագրոհ

Մ.թ.ա. 706 թվականին Սարգոնի մահից հետո Ռուսա թագավորի իրավահաջորդը՝ Արգիշտի II-ն, խոշոր հակահարձակման է դիմել՝ ասորիներին հետ շպրտելով դեպի նախապատերազմական սահմաններ և դեպի Իրանի հյուսիս-արևմուտքում գտնվող ասորական գաղութներ՝ հետ վերցնելով Ուրմիա լճի շուրջ գտնվող խոշոր քաղաքները, ներառյալ Մուսասիրը, Ուշնան և Թեփեն։

## Ասորական հաղթանակ

Վանի թագավորության հաղթանակներից հետո Արգիշտի II թագավորի կառավարման սկզբում Վանի թագավորությունը ապրեց «ոսկեդար», որը բնութագրվում է Արգիշտի II-ի և նրա իրավահաջորդի կառավարման ընթացքում երկարատև խաղաղությամբ և տնտեսական բարգավաճմամբ։ Սակայն հետագայում Ռուսա III թագավորը բազմիցս պարտություն է կրել ասորիներից։ Այս ամենի արդյունքում Վանի թագավորությունը ի վերջո թուլացավ և անկում ապրեց՝ իր տեղը զիջելով Երվանդունիների համահայկական թագավորությանը։

## Հետագա դեպքեր

Երկու պետություններն էլ պատերազմից հետո կարճ ժամանակ միայն գոյատևեցին։ Մ.թ.ա. 627 թվականից հետո Ասորեստանը ներքաշվել է դաժան երկարատև պատերազմների շարքի մեջ։ Ասորեստանի մայրաքաղաքը՝ Նինվեն, մ.թ. ա. 612 թվականին թալանվել և ավերվել է նրա նախկին հպատակների միության կողմից․ այդ միության մեջ էին մտնում բաբելոնացիները, հայերը, քաղդեացիները, մարերը, պարսիկները, սկյութները և կիմերները։ Ասորեստանը վերջնականապես անկում է ապրել մ.թ.ա. 609 թվականին։

## Տես նաև

*Հայ-ասորական հարաբերություններ
*Ասորիները Հայաստանում

## Ծանոթագրություններ

Կատեգորիա:Վանի թագավորություն
Կատեգորիա:Ասորեստան
Կատեգորիա:Հին աշխարհի պատերազմներ
Կատեգորիա:Հայաստանի ռազմական պատմություն
Վիկտոր Տկաչենկո

**Վիկտոր Տկաչենկո** (, ), խորհրդային և ռուս դիվանագետ։

## Կենսագրություն
1965 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։

1965 թվականից զբաղվում է դիվանագիտական գործունեությամբ։

* 1991 թվականի օգոստոսի 17-ից մինչև 1991 թվականի դեկտեմբերի 25-ը Պերուում եղել է ԽՍՀՄ արտակարգ և լիազոր դեսպան։
* 1991 թվականի դեկտեմբերի 25-ից մինչև 1997 թվականի փետրվարի 3-ը Պերուում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու երեխա։

## Դիվանագիտական աստիճան
* Արտակարգ և լիազոր դեսպան (1996 թվականի հոկտեմբերի 29)

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Հայ-ասորական հարաբերություններ

**Հայ-ասորական հարաբերություններ,** ընդգրկում են մ.թ. ա. 1-ին հազարամյակի կեսերից ծագող և մինչև օրս շարունակվող հայերի և ասորիների միջև պատմական հարաբերությունները։

Մոտ 350 000 քառակուսի կիլոմետր տարածք զբաղեցնող պատմական Վանի թագավորության հարավային սահմանը սահմանակից էր Ասորեստանին։ Ե՛վ հայերը, և՛ ասորիները քրիստոնեությունն ընդունած առաջին ժողովուրդներից մեկն էին։ Այսօր ասորական հայրենիքում ապրում են մի քանի հազար հայեր, իսկ Հայաստանում՝ մոտ երեք հազար ասորիներ։

## Պատմություն

Հայ-ասորական փոխհարաբերությունների և փոխազդեցությունների պատմությունը դարերի պատմություն ունի ինչպես նախաքրիստոնեական, այնպես էլ հետքրիստոնեական դարաշրջանում։ Ըստ ավանդության՝ հայոց նախահայրը՝ Հայկը, դյուցազներգական ճակատամարտում հաղթել է չար ասորի Բելին, որպեսզի նվաճի իր ժողովրդի ազատությունը։ Նա այդ տարածքն անվանել է *Հայաստան*, ինչից հետո հայերը մինչև օրս օգտագործում են այդ անվանումը։ Այս լեգենդը Հայաստանի պատմության մի մասն է միայն, որտեղ հայ հերոսները մարտնչել են չար զավթիչների ու նվաճողների դեմ՝ հանուն իրենց ազատության։ Գոյություն ունի նաև հայոց արքա Արա Գեղեցիկի պատմությունը, որը հրաժարվել է Ասորեստանի թագուհու Շամիրամի ամուսնության առաջարկից և Ասորեստանի թագավոր դառնալուց։ Արայի մերժումից վրդովված Շամիրամը պատերազմ է հայտարարել Հայաստանի դեմ և պահանջել կենդանի գերի վերցնել Արային, սակայն վերջինս սպանվել է ճակատամարտի ժամանակ։

Այսօր մի քանի հազար հայեր ապրում են Սիրիայի, Իրաքի, Իրանի գյուղերում, որոնք նույնպես ասորական բնակչություն ունեն, սակայն նրանց թիվը զգալիորեն կրճատվել է 2003 թվականի իրաքյան պատերազմից, 1979 թվականի իրանական հեղափոխությունից և 2011 թվականին սկսված սիրիական ճգնաժամից հետո, քանի որ նրանց մեծ մասը Հայաստան է գաղթել այն բանից հետո, երբ հայկական կառավարությունը նրանց տրամադրել է հայկական քաղաքացիություն։ Սիրիայի և Իրաքի որոշ ասորիներ օրինական ճանապարհով նույնպես գաղթել են Շվեդիա և Ավստրալիա, որպեսզի փրկվեն իրաքյան պատերազմից և սիրիական ճգնաժամից։ Այժմ կան նաև երեք հազար ասորիներ, որոնք ապրում են Հայաստանում։ Այն բանից հետո, երբ Հայաստանը անկախացել է 1991 թվականին, և այն բանից հետո, երբ աշխարհիկ վարչակարգերի մեծ մասը արաբական երկրներում և Իրանում սկսեցին փլուզվել և փոխարինվել շարիաթի վրա հիմնված իսլամական կառավարություններով, ասորիները սկսեցին արտագաղթել Հայաստան։ Չնայած փոքրաթիվ լինելուն՝ Հայաստանում բնակվող ասորիները քաղաքացիության լիարժեք իրավունքներ ունեն։ Հայերի և ասորիների միջև կան շատ խառնամուսնություններ։

## Ցեղասպանություն

Օսմանյան կայսրությունում բնակվող և՛ հայ, և՛ ասորի բնակչությունը ենթարկվել է ցեղասպանության։ Ցեղասպանությունները հիմնականում իրականացվել են Օսմանյան կայսրության քրիստոնյա բնակչության դեմ, որը իր մեջ ներառում էր նաև հունական Պոնտոսի բնակչությունը։

## Տես նաև

*Ասորիները Հայաստանում
*Ուրարտու-ասորեստանյան պատերազմ

## Ծանոթագրություններ

Կատեգորիա:Ասորիները Հայաստանում
Կատեգորիա:Հայաստանի երկկողմ հարաբերություններ
Իլարիո Ասկասուբի

**Իլարիո Ասկասուբի** (; ), արգենտինացի բանաստեղծ, քաղաքական գործիչ և դիվանագետ։

## Կենսագրություն
14 տարեկանում փախել է տանից՝ բարձրանալով Ֆրանսիական Գվիանա ուղևորվող նավ։ Նավը գրավվել և ողղությունը փոխել է դեպի Լիսաբոն։ Փախել է գերությունից, հասել մինչև Ֆրանսիա, որտեղ ապրել է երկու տարի։ Ճանապարհորդել է Եվրոպայով և ԱՄՆ-ով։ Տարված իր ժամանակի բուռն քաղաքականությամբ, 1820-ական թվականներին միացել է բանակին և մասնակցել Բրազիլիայի հետ պատերազմին։ Այնուհետև՝ Արգենտինայի քաղաքացիական պատերազմին, որից հետո ապրել է Մոնտեվիդեոյում (Ուրուգվայ), որտեղ զբաղվել է գրական արվեստով, գրել է բանաստեղծություններ։ 1843 թվականին հրապարակել է *El Gaucho Jacinto Cielo Concece Números*-ը։

1868 թվականին Բուենոս Այրես վերադառնալուց հետո, նախագահ Բարտոլոմե Միտրեն նրան դիվանագիտական ներկայացուցիչ է նշանակել Փարիզում (Ֆրանսիա)։ Իր պաշտոնավարման ընթացքում Ի. Ասկասուբին նշանակվել է նոր ստեղծված ներգաղթային բաժնի ղեկավար, որը Արգենտինայի համար զբաղված էր նոր ներգաղթողների և գյուղատնտեսական աշխատողների հավաքագրմամբ։

Մահացել է 1875 թվականին Բուենոս Այրեսում, Ֆրանսիայի ժամանումից անմիջապես հետո, աղիների բորբոքման պատճառով. կա վարկած, որ նա մահացել է քաղաքական թշնամիների կողմից թունավորման պատճառով։

Թաղված է  Բուենոս Այրեսի Ռեկոլետի գերեզմանոցում։

## Ստեղծագործական կյանք
Ստեղծագորական նորամուտը կայացել է 1833 թվականին

Ի. Ասկասուբին, որպես բանաստեղծ, հայտնի է իր *«payadas»-*ով, այսինքն՝ Արգենտինայի ժողովրդական քնարերգության ոգով գրված գաուչոյի բարբառով։

## Ընտրված ստեղծագործություններ
* 1843: El gaucho Jacinto Cielo con doce números
* 1846: Paulino Lucero
* 1851: Santos Vega o los mellizos de la Flor
* 1853: Aniceto el Gallo
* 1872: Obras completas

## Արտաքին հղումներ
* Կենսագրություն

## Ծանոթագրություններ

Կատեգորիա:Արգենտինացի բանաստեղծներ
Կատեգորիա:Արգենտինայի քաղաքական գործիչներ
Կատեգորիա:Բանաստեղծներ այբբենական կարգով
Լարի Ֆլինտ

**Լարի Ֆլինտ** (, ), ամերիկացի հրատարակիչ և «Larry Flynt Publications[en]*» (LFP) ընկերության ղեկավար։

## Կենսագրություն
Ծնվել է Մագոֆին շրջանում (Կենտուկի նահանգ)։ 1958 թվականին 15 տարեկան հասակում գնացել է բանակ։ 1964 թվականին նա սթրիփ-ակումբ բացեց Դեյտոնում (Օհայո նահանգ) և 1970 թվականին ևս ութ ակումբ ուներ Կոլումբուսում, Թոլեդոյում, Ակրոնում և Քլիվլենդում։

1974 թվականի հուլիսին Ֆլինտը հրապարակեց «Hustler»-ի առաջին համարը, ինչը Hustler փոստային առաքանու հետագա զարգացումն էր, որը նա օգտագործել էր որպես էժան գովազդ իր բիզնեսի զարգացման համար։ Ամսագիրը թողարկեց ոչ այնքան վստահ, բայց ի վերջո հասավ 3 մլն տպաքանակի։ Դա տեղի է ունեցել մինչև Flint-ը ներգրավված է եղել բազմաթիվ իրավական մարտերում, որոնք բռնկվել են պոռնոգրաֆիայի սահմանափակման կողմնակիցների և Միացյալ Նահանգներում խոսքի ազատության պաշտպանների միջև։ Բավական է հիշել  1973 թվականի Միլլերի գործը՝ Կալիֆոռնիայի դեմ, Առաջին ուղղման անպարկեշտության մասին կետով։

1976 թվականին Ֆլինտը հիմնել է Larry Flynt Publications (LFP) մասնավոր ընկերությունը։

1978 թվականին Lարին դարձել է Ջոզեֆ Ֆրանկլինի (հայտնի ռասիստ մարդասպան) կրակոցի զոհը, այդ ժամանակից ի վեր ստիպված է տեղաշարժվել սայլակով։

1988 թվականին Ֆլինտն ու նրա փաստաբան Ալան Այզեքմանը ԱՄՆ Գերագույն դատարանում շահել են Ջերի Ֆալուելի դեմ «Հասթլեր» ամսագրի պատմական գործը։ Այս գործընթացում դատական համակարգը հանդես է եկել ի պաշտպանություն Լարի Ֆլինտի, վճռելով, որ Ջերի Ֆալուելի նման հայտնի հրապարակային գործիչը չի կարող սահմանափակել Լարի Ֆլինտի խոսքի ազատությունը առաջին փոփոխության շրջանակներում։
 
1996 թվականին լույս է տեսել «Ժողովուրդն ընդդեմ Լարի Ֆլինտի» կենսագրական ֆիլմը։ Նույն թվականին Ֆլինտը ինքնակենսագրություն հրապարակեց՝ «An Unseemly Man: My Life as a Pornographer, Pundit, and Social Outcast» (ISBN 978-0787111786):

1996 թվականին Լորա Կիպինսը գրել է «Bound and Gagged: Pornography and the Politics of Fantasy in America» գիրքը, որը ներառում էր Hustler «(Male) Desire and (Female) Disgust: Reading Hustler» ամսագրի նրա վերլուծությունը։

2001 թվականին Լարի Ֆլինտի ունեցվածքը գնահատվեց 400 միլիոն դոլար։

2017 թվականին Լարի Ֆլինտը հայտարարել է 10 մլն դոլարի պարգևատրման մասին այն բանի համար, ով կտրամադրի նյութեր, որոնք կնպաստեն ԱՄՆ նախագահ Դոնալդ Թրամփի իմփիչմենթին։

Ֆլինտը 4 գրքերի հեղինակ է՝

* 1. The Secret Life of Ronald Reagan (1984, Hustler Press).
* 2. An Unseemly Man, My Life as a Pornographer, Pundit and Social Outcast (1996, Dove Books) (ISBN 978-0787111786).
* 3. Sex, Lies & Politics, The Naked Truth (2004, Kensington Books) (ISBN 978-0758204837)(2006, АСТ) (ISBN 5-17-035783-4, 5-9713-2912-X).
* 4. One Nation Under Sex (2011, Palgrave Macmillan) (ISBN 978-0230105034).

Լարի Ֆլինտը ամուսնացած է եղել 5 անգամ, չորրորդ կինը՝ Ալտեա Ֆլինտը մահացել է։ Հինգ երեխաների հայր է։

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի գրողներ
Կատեգորիա:21-րդ դարի ամերիկացի գործարարներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի լրագրողներ
Կատեգորիա:Ամերիկացի հրատարակիչներ
Կատեգորիա:Ամերիկացի ձեռնարկատերեր